### Resumé

Med henblik på at kunne igangsætte anlægsprojekter primo 2025 forelægges samlet sag vedrørende anlægsbevillinger til veldefinerede projekter og puljer. Der søges om anlægsbevilling for 2025 til veldefinerede projekter og puljer, som indgår i det vedtagne budget for [adresse].

### Sagsfremstilling

I det vedtagne anlægsbudget 2025-2028 er der for 2025 blandt andet afsat rådighedsbeløb til decentrale puljer og veldefinerede anlægsprojekter. Ved veldefinerede projekter forstås i denne sammenhæng projekter hvor der ikke kan tilføjes yderligere information end den, der fremgår af bemærkninger til anlægsbudgettet.

Anlægsbevillinger vedrørende øvrige projekter og puljer i anlægsbudgettet skal søges igennem særskilte sager til Byrådet.

Med baggrund i tilbagemeldinger fra fagforvaltningerne søges i nærværende sag om anlægsbevilling for 2025 til veldefinerede anlægsprojekter og anlægspuljer. De pågældende anlægsprojekter og puljer er specificeret i bevillingsskemaet under afsnittet Økonomi.

Udover en række vedligeholdelsespuljer søges der blandt andet om anlægsbevilling til klimaskærm, natur- og miljømyndighed, boligkondemnering samt digital infrastruktur i folkeskolen.

Uddybende beskrivelser af puljer og projekter fremgår af bilag 1.

Der søges desuden om anlægsbevillinger til de afsatte rammebeløb for salg af jord til bolig og erhverv i 2025, herunder at administrationen, ligesom tidligere år, bemyndiges til efterfølgende at flytte rådighedsbeløb fra de afsatte puljer til konti opdelt efter område inden for salg til boligområder og salg til erhvervsområder.

### Økonomi

Der søges anlægsbevilling til rådighedsbeløb for 2025 for projekter og puljer, som fremgår af nedenstående skema.

De bevillingsmæssige konsekvenser er opgjort pr. udvalg på projektniveau.

![](data:image/png;base64...)

**Opsummeri****ng af de bevillingsmæssige konsekvenser:**

Sagen medfører at der i 2025 gives anlægsbevillinger til udgifter for 79,352 mio. kr. samt indtægter for -42,082 mio. kr.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller , den 2. december 2024, punkt 277:

at de bevillingsmæssige konsekvenser godkendes jf. bevillingsskema under Økonomi

#### Beslutning fra Økonomiudvalget, den 2. december 2024, punkt 277:

Anbefales.

### Beslutning

Godkendt.